**STS-28** bola ôsma misia raketoplánu *Columbia*. Celkovo išlo o 30. misiu raketoplánu do vesmíru.

Posádka
-------

* USA  Brewster H. Shaw, Jr. (3) – veliteľ
* USA  Richard N. Richards (1) – pilot
* USA  James C. Adamson (1) – prvý letový špecialista
* USA  David C. Leestma (2) – druhý letový špecialista
* USA  Mark N. Brown (1) – tretí letový špecialista

V zátvorkách je uvedený celkový počet letov do vesmíru vrátane tejto misie.

Priebeh misie
-------------

### Predštartové prípravy

*Columbia* na odpaľovacej rampe 39-B pred štartom misie STS-28, 15. júl 1989
Misia STS-28 bola prvou pre *Columbiu* po viac ako troch rokoch. Po havárii raketoplánu *Challenger* v roku 1986 prešla *Columbia* dôkladnou rekonštrukciou. Technici napríklad vymenili na najstaršom americkom raketopláne dlaždice tepelnej ochrany, nahradili ich celkovo 2390 kusov. Dohromady prešla *Columbia* 258 zmenami a jej hmotnosť narástla o 860 kg.

Samotné predštartové prípravy začali 23. januára 1989, kedy boli na raketoplán v hale OPF umiestnené hlavné motory SSME. Kvôli netesnosti na vodíkovom čerpadle jedného z motorov sa procedúra opakovala trikrát a trvala vyše dvoch týždňov. Až začiatkom júla bol raketoplán prevezený do VAB, kde k nemu technici pripojili pomocné štartovacie rakety SRB a odhadzovaciu nádrž ET.

### Štart

Raketoplán odštartoval z odpaľovacej rampy 39-B dňa 8. augusta 1989 o 12:37:00 UTC s oneskorením 40 minút oproti plánu. Na vine bola silná hmla nad Kennedyho vesmírnym strediskom. Misia mala vojenský charakter, detaily preto nie sú známe. Užitočným nákladom raketoplánu však boli špionážne družice USA-40 a USA-41 pre pozorovanie ZSSR.

### Úlohy na obežnej dráhe

Prvá z prieskumných družíc (USA-40) bola vypustená približne 7,5 hodiny po štarte. Družica USA-41 bola vypustená 9. augusta. Ďalšou časťou misie bol experiment pre sledovanie absorpcie žiarenia radiačných pásov (EDS – Energy Deposition Spectrometer). Išlo o autentickú ľudskú lebku, v ktorej mozgovni bolo umiestnených približne 100 rôznych detektorov kozmického žiarenia, predovšetkým nukleárnych detekčných emulzií. Astronauti tiež preverovali nové navigačné zariadenie, ktoré určovalo okamžitú polohu raketoplánu a jeho orientáciu v priestore s väčšou presnosťou. V neposlednom rade mala posádka na starosti monitoring a štúdium plynov unikajúcich z raketoplánu.

### Poruchy

Počas letu musela byť kvôli úniku pohonných látok odpojená jedna tryska manévrovacích motorov (RSC). Druhou chybou bol skrat na prívodnom kábli elektriny telefaxového zariadenia (TAGS). Po výpadku ističov sa vznietila izolácia a do kabíny sa dostal dym. Požiar však raketoplán neohrozil, no zariadenie TAGS zostalo až do konca letu mimo prevádzky.

### Pristátie

*Columbia* pristála na Edwardsovej leteckej základni 13. augusta o 13:37:08 UTC.

Priebeh letu v obrázkoch
------------------------

* Štart misie STS-28, 8. august 1989Štart misie STS-28, 8. august 1989
* Aljaška pri pohľade z raketoplánu Columbia, 10. august 1989Aljaška pri pohľade z raketoplánu *Columbia*, 10. august 1989
* Na experiment EDS využili astronauti skutočnú ľudskú lebku, plnú detektorov radiačného žiareniaNa experiment EDS využili astronauti skutočnú ľudskú lebku, plnú detektorov radiačného žiarenia
* Pristátie Columbie na Edwardsovej leteckej základni v Kalifornii, 13. august 1989Pristátie *Columbie* na Edwardsovej leteckej základni v Kalifornii, 13. august 1989

Iné projekty
------------

Commons
* Spolupracuj na Commons Commons ponúka multimediálne súbory na tému **STS-28**

Zdroj
-----

*Tento článok je čiastočný alebo úplný preklad článku STS-28 na českej Wikipédii.*

| * z
* d
* u
Raketoplán *Columbia* (OV-102) |
| --- |
|  | 
* STS-1
* STS-2
* STS-3
* STS-4
* STS-5
* STS-9
* STS-61-C
* STS-28
* STS-32
* STS-35
* STS-40
* STS-50
* STS-52
* STS-55
* STS-58
* STS-62
* STS-65
* STS-73
* STS-75
* STS-78
* STS-80
* STS-83
* STS-94
* STS-87
* STS-90
* STS-93
* STS-109
* STS-107

 |  |
| **Stav:** Zničený 1. februára 2003 pri misii STS-107. |